ເອເຊຍຕາເວັນອອກສຽງໃຕ້ ຈະທົບທວນ ແຜນການສ້າງໂຮງໄຟຟ້ານີວເຄລຍ
ໄດ້ມີການຮຽກຮ້ອງໃຫ້ ທໍາການທົບທວນຄວາມຄິດ ທີ່ຈະສ້າງໂຮງໄຟຟ້ານີວເຄລຍນັ້ນຄືນໃໝ່ ຕໍ່ໜ້າ ວິກິດການທີ່ຜັນຂະຫຍາຍອອກຢູ່ຍີ່ປຸ່ນ.
ເຫດສຸກເສີນດ້ານນີວເຄລຍທີ່ເກີດຂຶ້ນຢູ່ຍີ່ປຸ່ນນັ້ນ ໄດ້ກໍ່ໃຫ້ເກີດມີການອະພິປາຍກັນອີກເທື່ອໃໝ່ ກ່ຽວກັບຄວາມປອດໄພພະລັງງານນີວເຄລຍຢູ່ໃນຂົງ ເຂດເອເຊຍປາຊິຟິກ ທີ່ອາດເປັນເຂດທີ່ມັກປະສົບກັບໄພພິບັດທໍາມະຊາດ ຫລາຍທີ່ສຸດຂອງໂລກກໍວ່າໄດ້ ຄວາມຈິງແລ້ວ ເວລານີ້ຂົງເຂດເອເຊຍຕາເວັນອອກສຽງໃຕ້ ບໍ່ມີໂຮງໄຟຟ້ານີວເຄລຍ ທີ່ກໍາລັງໃຊ້ການຢູ່ ແຕ່ວ່າ ພວກປະເທດສ່ວນໃຫຍ່ໃນຂົງເຂດ ພາກັນວາງແຜນການ ທີ່ຈະສ້າງໂຮງໄຟຟ້ານີວເຄລຍ ໂດຍບໍ່ຄໍານຶງເຖິງເຫດສຸກເສີນຢູ່ໃນຍີ່ປຸ່ນ ປະເທດອິນໂດເນເຊຍ ມາເລເຊຍ ໄທ ແລະຫວຽດນາມ ຕ່າງກໍມີແຜນການທີ່ຈະສ້າງໂຮງໄຟຟ້ານີວເຄລຍໃນໄລຍະ ສິບປີຕໍ່ໜ້ານີ້ ແລະປະເທດອື່ນໆອີກໃນຂົງເຂດເອເຊຍຕາ ເວັນອອກສຽງໃຕ້ນັ້ນ ກໍຫວັງວ່າຈະປະຕິບັດຕາມ ແຕ່ສະພາວະສຸກເສີນດ້ານນີວເຄລຍທີ່ເກີດຂຶ້ນຍ້ອນແຜ່ນ ດິນໄຫວ ແລະຄື້ນຟອງສຸນາມິທີ່ຍີ່ປຸ່ນໃນບໍ່ເທົ່າໃດມື້ຜ່ານ ມານີ້ ໄດ້ກໍ່ໃຫ້ເກີດຄວາມເປັນຫ່ວງ ກ່ຽວກັບຄວາມປອດ ໄພຂອງການພັດທະນາກະແສໄຟຟ້າຈາກພະລັງງານນີວ ເຄລຍ ໂດຍສະເພາະໃນພວກປະເທດທີ່ບໍ່ເຂັ້ມແຂງໃນ ຫລາຍໆດ້ານ ໃນການຕ້ານທານກັບໄພພິບັດທໍາມະຊາດ ຂົງເຂດເອເຊຍປາຊິຟິກນັ້ນ ແມ່ນປະສົບກັບໄພແຜ່ນດິນ ໄຫວ ພາຍຸເຂດຮ້ອນ ຝົນມໍລະສຸມ ນໍ້າຖ້ວມ ແລະດິນ ເຈຶ່ອນຖະຫລົ່ມ ໃນທຸກໆປີ ລຸນຫລັງເກີດເຫດຫາຍະນະດັ່ງກ່າວໃນຍີ່ປຸ່ນນັ້ນ ບັນດາ ເຈົ້າໜ້າທີ່ ແລະພວກນັກເຄຶ່ອນໄຫວທັງຫລາຍໃນຂົງເຂດ ກໍພາກັນຮຽກຮ້ອງໃຫ້ມີການທົບທວນຄວາມຄິດທີ່ຈະສ້າງໂຮງໄຟຟ້າທີ່ໃຊ້ພະລັງງານນີວ ເຄລຍນັ້ນຄືນໃໝ່ ທ່ານ ຫວັງ ຮູ ດັນ ປະທານກໍາມາທິການພະລັງງານປະລະມະນູຂອງ ຫວຽດນາມ ກ່າວວ່າ ປະເທດຂອງທ່ານກໍກໍາລັງສິ້ງຊອມຕິດຕາມເບິ່ງເຫດການສຸກເສີນດ້ານນີວເຄລຍໃນຍີ່ປຸ່ນຢູ່ ຢ່າງໃກ້ຊິດ ແລະກໍຮູ້ດິເຖິງຄວາມເປັນຫ່ວງຂອງມະຫາຊົນນັ້ນ ແຕ່ທ່ານກ່າວວ່າ ພວກທ່ານ ບໍ່ຄາດໝາຍວ່າ ມັນຈະບໍ່ສົ່ງຜົນສະທ້ອນແຕ່ຢ່າງໃດຕໍ່ແຜນການຈະສ້າງໂຮງໄຟຟ້ານີວເຄລຍ ຂຶ້ນຢ່າງໜ້ອຍ 8 ແຫ່ງນັັ້ນ ທ່ານ ຫວັງ ກ່າວຕື່ມວ່າ ພວກທ່ານຈະນໍາໃຊ້ເທັກໂນໂລຈີ່ນີວເຄລຍສູດໃໝ່ຫລ້າສຸດ ຊຶ່ງ ທ່ານກ່າວວ່າ ມັນຈະມີຄວາມປອດໄພຫລາຍກວ່າເທັກໂນໂລຈີ່ ສູດເກົ່າ ທີ່ໃຊ້ກັນຢູ່ໂຮງ ໄຟຟ້າ Fukushima Daiichi ຂອງຍີ່ປຸ່ນນັ້ນ ທ່ານ ຫວັງ ກ່າວຕໍ່ໄປວ່າ: ທ່ານຫວັງກ່າວຕື່ມວ່າ ພວກ ທ່ານວາງແຜນຈະລົງມືສ້າງໂຮງ ໄຟຟ້ານີວເຄລຍແຫ່ງທໍາອິດ ຂອງຫວຽດນາມ ໃນອີກສາມ ປີຂ້າງໜ້າ ສ່ວນປະເທດໄທນັ້ນ ກໍມີແຜນການຈະສ້າງໂຮງໄຟຟ້າ ນີວເຄລຍໃຫ້ໄດ້ ຫລາຍເຖິງ 5 ແຫ່ງ ພາຍໃນປີ 2025 ລຸນຫລັງເກີດເຫດສຸກເສີນນີວ ເຄລຍໃນຍີ່ປຸ່ນ ລັດຖະບານໄທ ກ່າວວ່າຕົນຈະໃຫ້ການພິຈາລະ ນາ ແກ່ເລື້ອງຄວາມເປັນຫ່ວງ ກ່ຽວກັບຄວາມປອດໄພດ້ານ ນີວເຄລຍນັ້ນ ຂະນະທີ່ບັນຫາ ນີ້ກາຍມາເປັນຈຸດເພັ່ງເລັງຂອງ ມະຫາຊົນຫລາຍເພີ່ມຂຶ້ນ ແຕ່ເຖິງຢ່າງໃດກໍຕາມ ທ່ານປານິທານ ວັທະນະຢາກອນ ໂຄສົກລັດຖະບານໄທກ່າວວ່າ ບັນຫານີ້ຈະບໍ່ຊັກຊ້າຫລືຖ່ວງດຶງການພັດທະນາໂຮງໄຟ ຟ້ານີວເຄລຍຂອງໄທແຕ່ຢ່າງໃດ ທ່ານປະນິທານເວົ້າວ່າ ທ່ານໂຄສົກປະນິທານ ກ່າວຕໍ່ໄປວ່າ ຖ້າຫາກຈະມີການຊັກຊ້າໃດໆໃນແຜນການສ້າງໂຮງ ໄຟຟ້ານີວເຄລຍຂອງໄທນັ້ນ ກໍແມ່ນຈະມີສາເຫດມາຈາກຄວາມຫຍຸ້ງຍາກທາງວິຊາການ ແລະການສຶກສາກ່ຽວກັບຄວາມເປັນໄປໄດ້ ບໍ່ແມ່ນມາຈາກປະຕິກິລິຍາຕໍ່ເຫດສຸກເສີນນີວ ເຄລຍ ໃນຍີ່ປຸ່ນນັ້ນ ແຕ່ຢ່າງໃດ ສ່ວນທ່ານ Carl Thayer ຜູ້ຊ່ຽວຊານດ້ານຂົງເຂດເອເຊຍຕາເວັນອອກສຽງໃຕ້ ທີ່ມະຫາ ວິທະຍາໄລ New South Wales ຂອງອອສເຕຣເລຍ ກ່າວວ່າ ເຫດການສຸກເສີນໃນຍີ່ ປຸ່ນນັ້ນ ອາດເຮັດໃຫ້ມີການທົບທວນຄືນໃໝ່ກ່ຽວກັບການວາງແຜນດ້ານຄວາມປອດໄພ ສໍາລັບຄວາມສ່ຽງຕ່າງໆທາງດ້ານນີວເຄລຍ ຢູ່ໃນບາງປະເທດ ແຕ່ທ່ານກ່າວອີກວ່າຄວາມ ຮຽກຮ້ອງຕ້ອງການດ້ານກະແສໄຟຟ້າ ທີ່ກໍາລັງເຕີບໂຕຂື້ນນັບມື້ແລະຢ່າງໄວ ໃນຂົງເຂດ ເອເຊຍຕາເວັນອອກສຽງໃຕ້ນັ້ນ ໝາຍເຖິງການມີທາງເລືອກອື່ນໜ້ອຍຫລາຍ ແທນພະລັງ ງານນີວເຄລຍນັ້ນ ທ່ານ Thayer ກ່າວວ່າ ໂຮງໄຟຟ້າທີ່ ບາຕະອານ ຂອງຟິລິບປິນ ຊຶ່ງສ້າງຂຶ້ນໃນຊຸມປີ 1980 ນັ້ນ ແມ່ນເປັນໂຮງ ໄຟຟ້ານີວເຄລຍແຫ່ງດຽວເທົ່ານັ້ນໃນຂົງເຂດເອເຊຍ ແຕ່ຍ້ອນຄວາມເປັນຫ່ວງກັນກ່ຽວກັບ ໄພແຜ່ນດິນໄຫວ ແລະພູໄຟທີ່ຢູ່ໃກ້ໆນັ້ນ ໂຮງໄຟຟ້າດັ່ງກ່າວ ກໍເລີຍບໍ່ໄດ້ເປີດໃຊ້ຈັກເທື່ອ ແຕ່ຢ່າງໃດກໍຕາມ ລັດຖະບານຟິລິບປິນກໍກໍາລັງຄິດຈະນໍາເອົາໂຮງໄຟຟ້ານີ້ ຄືນມາໃຊ້ຢູ່ ເພື່ອຕອບສະໜອງຄວາມຕ້ອງການດ້ານພະລັງງານຂອງປະເທດຂອງຕົນນັ້ນ